EkBass/fiwiki-20250220-pages-articles huggingface dataset:
Hedgerahasto

Hedgerahasto on sijoitusrahasto, joka pyrkii markkinatilanteesta riippumatta kasvattamaan arvoaan. Se on absoluuttisen tuottotavoitteen rahasto ja pyrkii siten jatkuvasti voittamaan määritellyn positiivisen tuottotavoitteen, kun perinteiset rahastot pyrkivät vain voittamaan vertailuindeksinsä. Käytännössä menestyksekkään hedge-rahaston tuoton pitää perustua johonkin markkinatuotosta riippumattomaan strategiaan. ==Hedgerahaston sijoitusstrategia== Hedgerahaston sijoitusstrategiat poikkeavat perinteisistä rahastoista usein merkittävästi. Osake- ja korkosijoitusten lisäksi hedgerahastot sijoittavat laajasti muihinkin omaisuuslajeihin, esimerkiksi valuuttoihin tai raaka-aineisiin. Jonkinasteinen johdannaisten käyttö on olennainen osa sijoitusstrategian toteutusta ja myös sijoitusten arvon suojaamista suunnittelemattomilta riskeiltä. Eri hedgerahastot toteuttavat erilaisia sijoitusstrategioita, ja rahastojen riskitasot vaihtelevat merkittävästi rahastosta toiseen. Kuten perinteisemmät rahastot, osa hedgerahastoista pyrkii tasaiseen ja maltilliseen arvonnousuun. Osa hedgerahastoista sallii suuren tuotonvaihtelun eli volatiliteetin tavoitellen suurempaa arvonnousua suunnitellulla sijoitusaikavälillä. ==Sijoitusten suojaaminen== Sana hedge viittaa sijoitukseen tai järjestelyyn, jolla vähennetään toisen sijoituksen riskiä tai eliminoidaan se kokonaan. Hedgerahastojen kohdalla termi viittaa rahastojen riippumattomuuteen markkinakehityksestä. Pyrkiessään absoluuttiseen tuottotavoitteeseen kaikissa tilanteissa rahasto joutuu suojautumaan negatiiviselta markkinakehitykseltä. Tällöin käytännössä rahasto joutuu luopumaan myös hyvien aikojen positiivisista tuotoista. Rahaston tuoton voi ajatella olevan täysin suojattu (hedged) markkinoiden kehitykseltä. Rahaston tuotto perustuu tällöin vain sijoitusstrategian mukaiseen markkinariippumattomaan tuottolähteeseen. ==Riskinoton kritiikki== Hedgerahastoja kohtaan on esitetty kritiikkiä, koska osa niistä käyttää merkittävästi johdannaisia - ei pelkästään suojaukseen vaan myös markkinanäkemyksen ottamiseen, mikä kohottaa riskitasoa. Näin hedgerahastosta tulee käytännössä vipurahasto. Osa sijoittajista ei kuitenkaan tätä huomaa. Osa hedgerahastoista hakee arvonnousua esimerkiksi jakamalla monialayhtiöitä, joista ne hakevat määräysvaltaa isojen pääomien turvin. Tunnetuin esimerkki hedgerahastojen riskienhallinnan epäonnistumisesta on Long-Term Capital Managementin (LTCM) romahtaminen 1998. LTCM:n romahtaminen uhkasi aiheuttaa vakavia ongelmia rahoitusmarkkinoilla, joten Yhdysvaltojen keskuspankin FEDin johdolla järjestettiin pelastusoperaatio ongelmien leviämisen estämiseksi. Lokakuun 2008 finanssikriisissä nimenomaan hedgerahastojen arvonlaskun uskottiin olleen osa markkinavaihteluiden jyrkentymiseen. ==Lähteet== * Pörssisanasto == Aiheesta muualla== * Sijoitustieto.fi: Hedgerahastot * Luokka:Sijoitusrahastot Luokka:Seulonnan keskeiset artikkelit
Kaukajärven koulu

Kaukajärven koulu on Tampereella Kaukajärven kaupunginosassa toimiva peruskoulu, joka antaa opetusta vuosiluokille 1–10. Koulu on perustettu vuonna 1969 alun perin oppikouluksi, josta ehti muutamana vuonna tulla ylioppilaita. Peruskoulu-uudistuksen myötä koulu muuttui Kaukajärven yläasteeksi ja Haiharan ala-asteeksi. Vuonna 2005 ala- ja yläaste yhdistyivät yhteiseksi Kaukajärven kouluksi. Kaukajärven koulu on Tampereen kaupungin kokeilukoulu, ja sillä on ystävyyskoulut Tanskassa, Saksassa ja Isossa-Britanniassa. Kaukajärven koulussa on 723 oppilasta (2018) ja noin 60 opettajaa. == Lähteet == ==Aiheesta muualla== *Kaukajärven koulun kotisivut Luokka:Tampereen peruskoulut Luokka:Kaukajärvi
Kinderdijk

Kinderdijk on kylä Alankomaissa, Alblasserdamin ja Nieuw-Lekkerlandin kuntien alueella, 15 kilometriä Rotterdamin itäpuolella. Se sijaitsee polderissa Lek- ja Noord-jokien välisellä alueella. Kinderdijkissä on jäljellä 19 vanhan tuulimyllyn ryhmä, joita on aikanaan käytetty polderin kuivaamiseen. Tämä on Alankomaiden suurin vanhojen tuulimyllyjen rypäs, yksi maan suosituimmista matkailukohteista ja UNESCOn maailmanperintökohde vuodesta 1997 lähtien. == Lähteet == == Aiheesta muualla == Luokka:Etelä-Hollanti Luokka:Unescon maailmanperintökohteet Alankomaissa Luokka:Alankomaiden kylät
Luzern (kantoni)

Luzern (paikallisesti , , , ) on Sveitsin keskiosissa sijaitseva kantoni. Sen suurin kaupunki on kantonin pääkaupunki Luzern. Kantonissa on runsaat 400 000 asukasta. == Sijainti == Luzernin seutu on tunnettu järvistään, joista suurimmat ovat Vierwaldstättersee () ja Sempachersee. Luzernin kantoni sijaitsee pääosin kumpuilevassa Mittellandissa; yli puolet maa-alasta onkin maatalouskäytössä (53 % vuonna 2009). Kantonin lounaisosissa Emmentalin Alpit nousevat yli kahden kilometrin korkeuteen; kantonin korkein kohta on Brienzer Rothorn (2 348 m mpy.). Alueen kaakkoiskulma ulottuu Schwyzin Alpeille; korkein kohta on Rigivuoren lounaisrinteellä sijaitseva Rotstock (1 658 m mpy.). Kantonin etelärajalta, Vierwaldstätterseeltä alkavat Urin Alpit. Kantonia ympäröivät Bernin kantoni lännessä, Aargau pohjoisessa, Zug ja Schwyz idässä sekä Nidwalden ja Obwalden etelässä. == Historiaa == Luzern liittyi neljäntenä alueena Sveitsin vanhaan valaliittoon vuonna 1332. == Asukkaat ja hallinto == Luzernin kantoni on saksankielinen ja katolinen kantoni: vuonna 2017 saksaa puhui pääkielenään 89 % ja katolisia oli 60 % väestöstä. Kantoni koostuu 82 kunnasta (1.1.2020 alkaen), jotka muodostavat kuusi hallintoaluetta (). Kantonissa on kuusi väkiluvultaan yli 10 000 asukkaan kuntaa eli kaupunkia (tilanne 31.12.2019): Kaupunki asukasluku 31.12.2019 Luzern 82 257 Emmen 31 043 Kriens 27 847 Horw 14 243 Ebikon 13 849 Sursee 10 195 == Talous == Suurin osa työpaikoista oli vuonna 2017 palvelualoilla (72 %). Teollisuus työllisti 23 % sekä maa- ja metsätalous noin 6 % kantonilaisista. == Lähteet == * === Viitteet === == Aiheesta muualla == *
Sylacauga

Sylacauga on Yhdysvaltain kaupunki Talladegan piirikunnassa, Alabamassa. United States Census Bureaun mukaan Sylacaugan pinta-ala on 48,3 km², josta vettä on 0,3 km² (0,59 %). Vuoden väestönlaskennan aikaan kaupungissa oli 12 616 asukasta, 5 215 taloutta ja 3 419 perhettä. Asukastiheys oli 262,9/km². Sylacauga on Hodgesin meteoriitin iskeytymispaikka. == Sylacaugalaisia henkilöitä == * Jonathan Bearden, näyttelijä * Jim Nabors, näyttelijä ja laulaja == Lähteet == == Aiheesta muualla == Luokka:Alabaman kaupungit
Karl Schmidt-Rottluff

Karl Schmidt-Rottluff (1. joulukuuta 1884 – 10. elokuuta 1976) oli saksalainen taidemaalari ja graafikko. Hänet tunnetaan saksalaisen ekspressionismin merkittävänä edustajana. Schmidt-Rottluff aloitti vuonna 1905 arkkitehtiopinnot Dresdenissä. Opintojensa yhteydessä hän tapasi uudelleen lapsuudenystävänsä Erich Heckelin, joka puolestaan tutustutti hänet Ernst Ludwig Kirchneriin ja Fritz Bleyliin. Nämä neljä miestä päättivät perustaa taiteilijayhdistyksen, jolle Schmidt-Rottluffin aloitteesta annettiin nimeksi ”Die Brücke”. Schmidt-Rottluff päätti pian omistautua kokonaan kuvataiteelle ja keskeytti arkkitehtiopintonsa. ”Die Brücke” –yhdistys toimi vuoteen 1913 asti. Schmidt-Rottluff oli kuitenkin jossain määrin erakko luonteeltaan, eikä juurikaan osallistunut aktiivisesti yhdistyksen toimintaan. Mieluiten hän vietti aikaansa yksin Pohjanmeren rannikolla, maalaten maisemia ja asetelmia. Schmidt-Rottluffin tyyliä voidaan kuvailla aggressiivisen ekspressionistiseksi. Värit olivat usein räjähtävän kirkkaita, ääriviivat murrettuja ja muodot karkean tyyliteltyjä. Perspektiivin puute teki joistakin hänen maalauksistaan melkeinpä abstrakteja värisommitelmia. 1910-luvulla Schmidt-Rottluff sai kubistisia vaikutteita mm. Picassolta. Myös afrikkalainen kansantaide vaikutti suuresti häneen. Noihin aikoihin Schmidt-Rottluff alkoi maalata myös muotokuvia. 1\. maailmansodan jälkeen Schmidt-Rottluff teki mm. puupiirroksia, joiden aiheet olivat usein uskonnollisia. Maalauksien värit muuttuivat hillityimmiksi, mutta tyyli oli yhä edelleen voimakkaan ekspressionistinen. Hitlerin valtakaudella Schmidt-Rottluff luokiteltiin ”rappiotaiteen” edustajaksi, ja niinpä hänet asetettiin näyttelykieltoon vuonna 1936 ja maalauskieltoon vuonna 1941. Vuonna 1943 merkittävä osa hänen tuotannostaan tuhoutui Berliinin pommituksissa. 2\. maailmansodan jälkeen Schmidt-Rottluffin maine palautettiin ja hänet nimitettiin Berliinin kuvataideakatemian professoriksi. Vuonna 1967 perustettiin hänen aloitteestaan Berliiniin Brücke-museo, joka keskittyy esittelemään ko. taiteilijayhdistyksen tuotantoa. ==Aiheesta lisää== * Die Brücke -museo Luokka:Saksalaiset taidemaalarit Luokka:Ekspressionistit Luokka:Vuonna 1884 syntyneet Luokka:Vuonna 1976 kuolleet
100 kimmaa

100 kimmaa () on Michael Davisin ohjaama ja käsikirjoittama komediaelokuva vuodelta 2000. Se kertoo nuoren collegeoppilaan (Jonathan Tucker) yrityksistä löytää salaperäinen tyttö, jonka kanssa hän oli harrastanut seksiä hississä sähkökatkon aikana. == Juoni == Lähdettyään naisten asuntolan juhlista Matthew jää sähkökatkon aikana jumiin pimeään hissiin yhdessä tuntemattoman naisen kanssa. Matthew ja tämä tuntematon nainen harrastavat seksiä pimeässä. Herätessään aamulla hississä Matthew huomaa olevansa yksin vieressään naisten alushousut. Matthew keksii, että hän voisi löytää tämän salaperäisen naisen etsimällä ensin rintaliivit, jotka täsmäävät alushousujen kanssa. Hän vapauttaa hiiriä naisten asuntolaan ja kertoo menevänsä asettamaan ansoja. Hän saa paniikissa olevat naiset poistumaan huoneistaan ja alkaa etsiä oikeita rintaliivejä. Tämä ei onnistu ja hän jatkaa rikkomalla erilaisia asioita tekosyynä päästä asuntolaan. Hänen huonetoverinsa Rod yrittää saada häntä luopumaan hulluista touhuistaan. Etsiessään oikeaa Matthew käy vessassa, kun huoneen asukas saapuu. Matthew yrittää piiloutua naiselta, ettei tämä saisi tietää hänen aikeitaan, mutta nainen hyökkää hänen kimppuunsa. Nainen kuitenkin on Wendy, joka oli ollut samalla luokalla Matthewin kanssa high schoolissa. Wendy päättää auttaa Matthewia etsimään tämän salaperäistä naistaan. Myöhemmin elokuvassa ilmenee, että Wendy on lesbo ja hän ajatteli, että Matthew voisi hankkia hänellekin sopivan naisen. Matthewin etsinnät eivät tuota tulosta ja hän laittaa koulun lehteen ilmoituksen, jossa pyytää tyttöä tapaamiseen kellarissa yöllä. Tyttö saapuukin eräänä kertana, mutta pyytää Matthewia unohtamaan tämän ja lopettamaan etsintänsä. Matthew ei taaskaan näe tämän kasvoja. Kaikesta huolimatta Matthew jatkaa etsintöjään. Lukuvuoden lähestyessä loppuaan Matthew tunnustaa epätoivoisesti rakkautensa koko asuntolan edessä. Pian hän saa tietää, että tämä salaperäinen nainen on Patty, jonka kanssa hän oli eräässä vaiheessa harrastanut seksiä hissikohtauksen jälkeen. Muutaman mutkan jälkeen kaksikko päätyy yhteen. == Näyttelijät == Luokka:Yhdysvaltalaiset komediaelokuvat Luokka:Vuoden 2001 yhdysvaltalaiset elokuvat Luokka:Yhdysvaltalaiset nuortenelokuvat Luokka:Elokuvat koulusta ja koulutuksesta
Dragan Stojković

Dragan Stojković (, s. 3. maaliskuuta 1965 Niš, Jugoslavia), johon viitataan usein myös lempinimellä "Pixi" tai "Pixy", on serbialainen jalkapalloilija ja jalkapallovalmentaja. Hän oli pelipaikaltaan keskikenttäpelaaja. Maaliskuusta 2021 alkaen hän on toiminut Serbian maajoukkueen päävalmentajana. Stojković edusti Jugoslavian sarjassa Radnicki Nišiä vuosina 1981–1986 ja Belgradin Punaista Tähteä vuosina 1986–1990. Vuosien 1990 ja 1994 välillä Stojković edusti kolme kautta ranskalaista Marseillea, jonka paidassa hän voitti Mestarien liigan vuonna 1993. Kauden 1991–1992 Stojković pelasi lainasopimuksella Hellas Veronan joukkueessa Italiassa. Vuonna 1994 hän siirtyi Nagoya Grampus Eightin joukkueeseen Japaniin ja edusti seuraa uransa viimeiset seitsemän kautta. Maajoukkuetasolla Stojković edusti sekä Jugoslavian sosialistista liittotasavaltaa että Jugoslavian liittotasavaltaa. Edellisen paidassa hän pelasi vuoden 1984 EM-kisoissa ja vuoden 1990 MM- kisoissa, jälkimmäisen paidassa puolestaan vuoden 1998 MM-kisoissa ja vuoden 2000 EM-kisoissa. EM-kisoissa 1984 Stojković teki maalin Ranskaa vastaan. MM- kisoissa 1990 Jugoslavia voitti neljännesvälieräottelussa Espanjan 2–1 Stojkovićin tehtyä kaksi maalia, joista toisen jatkoajalla. Puolivälierissä Jugoslavia hävisi Argentiinalle rangaistuspotkukilpailussa, jossa Stojković epäonnistui joukkueensa ensimmäisenä laukojana – samoin kävi myös Argentiinan ensimmäiselle laukojalle Diego Maradonalle. MM-kisoissa 1998 Stojković teki maalin alkulohko-ottelussa Saksaa vastaan. EM-kisoissa 2000 Jugoslavia ylsi puolivälieriin ja Stojković tuli ensimmäisessä alkulohko-ottelussa vaihtopelaajana kentälle ja pelasi loput kolme ottelua avauskokoonpanossa. Stojković pelasi yhteensä 84 maaottelua ja teki niissä 15 maalia. Ensimmäisen maaottelunsa hän pelasi marraskuussa 1983 ja viimeisen heinäkuussa 2001. Stojković toimi Belgradin Punaisen Tähden puheenjohtajana vuosina 2005–2007. Hän on sen jälkeen valmentanut Japanissa Nagoya Grampusia ja Kiinassa Guangzhou R&F;:ää. Maaliskuussa 2021 hänet nimettiin Serbian maajoukkueen päävalmentajaksi. == Lähteet == Luokka:Jugoslavialaiset jalkapalloilijat Luokka:Serbialaiset jalkapalloilijat Luokka:Serbialaiset jalkapallovalmentajat Luokka:Vuonna 1965 syntyneet Luokka:Elävät henkilöt
Friedrich von Flotow

Friedrich von Flotow (27. huhtikuuta 1812 Teutendorf – 24. tammikuuta 1883) oli saksalainen säveltäjä. Flotow sävelsi 29 oopperaa, soitinmusiikkia ja lauluja. Flotow opiskeli Pariisin konservatoriossa. Hänen ensimmäinen oopperansa oli vuonna 1835 valmistunut Pierre et Cathérine. Hänen esitetyin teoksensa Martha sai kantaesityksensä Wienissä 25. marraskuuta 1847. Luokka:Saksalaiset säveltäjät Luokka:Vuonna 1812 syntyneet Luokka:Vuonna 1883 kuolleet
Paulus

Paulus on miehen etunimi. Nimi on alun perin roomalainen suku­nimi, joka johtuu pientä tai vaatimatonta merkitsevästä latinan kielen sanasta. Kristityissä maissa nimen monine muunnoksineen on tehnyt suosituksi apostoli Paavali (), alkuperäiseltä nimeltään Saulus. Suomessa nimi Paulus on Digi- ja väestötietoviraston tilastojen mukaan annettu tässä muodossa vuoden 2019 loppuun mennessä 1 139 henkilölle. Nimestä on Suomessa käytössä myös muunnokset Pauli, Paul, Paavali ja Paavo. Näiden nimipäivä on 25. tammikuuta, joka vuodesta 2015 lähtien on myös Pauluksen nimipäivä. == Tunnettuja Pauluksia == ===Etunimenä=== ====Historian henkilöitä==== * Paulus Tarsolainen, Paavali (noin 3–64), apostoli * Paulus Diaconus (720–799), italialainen benediktiinimunkki, historioitsija ja pyhimys * Paulus Genberg (1811–1875), ruotsalainen piispa * Paulus Hamutenya (n. 1884–1932), ambomaalainen pappi * Paulus Hofhaimer (1459–1537), itävaltalainen urkuri ja säveltäjä * Paulus Horaninow, Pavel Gorjaninov (1796–1865), venäläinen lääketieteilijä, kasvitieteilijä ja professori * Paulus Juusten, Paavali Juusten (1516–1575), suomalainen piispa ja historioitsija * Paulus Krüger, Paul Kruger (1825–1904), Transvaalin presidentti 1883–1900 * Paulus Lempelius (1592–1665), Virossa toiminut suomalainen pappi * Paulus Orosius (300–400-luvulla), roomalainen historioitsija * Paulus Potter (1625–1654), alankomaalainen taidemaalari ====Nykyajan henkilöitä==== * Paulus Arajuuri (s. 1988), suomalainen jalkapalloilija * Paulus Maasalo (s. 1978), suomalainen kirjailija * Paulus Roiha (s. 1980), suomalainen jalkapalloilija * Paulus Rundgren (s. 1992), suomalainen jääkiekkoilija * Paulus Utsi (1918–1975), norjansaamelainen runoilija ja käsityöläinen ===Sukunimenä=== * Friedrich Paulus (1890–1957), saksalainen sotamarsalkka * Julius Paulus (100- ja 200-luvuilla), roomalainen juristi ja pretoriaaniprefekti * Jutta Paulus (s. 1967), saksalainen poliitikko ja europarlamentaarikko == Lähteet == == Aiheesta muualla == Luokka:Etunimet
Janukovytšin II hallitus

Viktor Janukovytšin johtama Ukrainan hallitus nimitettiin kesällä 2006, kun 10. tammikuuta 2006 epäluottamuslauseen saanut Jeh’anurovin hallitus erosi. Ministeri Tehtävissä Puolue Pääministeri Viktor Janukovytš – Alueiden puolue Ensimmäinen varapääministeri ja valtiovarainministeri Mykola Azarov – Ukrainan varapääministeri Andri Kljujev – Ukrainan varapääministeri Dmytro Tabatšnyk – Rakentamis-, arkkitehtuuri- ja kunnallistekniikkaministeri Volodymyr Rybak – Sisäministeri Juri Lutsenko Vasyl Tsuško – Hiiliteollisuusministeri Juri Boiko – Talousministeri Arseni Jatsenjuk Anatoli Kinah’ – – Ukrainan industrialistien ja yrittäjien puolue Ulkoministeri Borys Tarasjuk Arseni Jatsenjuk – – Ukrainan kansanliike Kulttuuri- ja matkailuministeri Ihor Lih’ovyi – Puolustusministeri Anatoli Hrytsenko – Opetus- ja tiedeministeri Stanislav Nikolajenko – Terveysministeri Juri Poljatšenko – Ympäristöministeri Pavlo Ihnatenko – Polttoaine- ja energiaministeri Ivan Platškov – Työ- ja sosiaaliministeri Ivan Sah’an – Teollisuusministeri Volodymyr Šandra – Liikenne- ja viestintäministeri Viktor Bondar – Hätätila- ja Tšernobylin onnettomuuden seurausten väestönsuojeluministeri Ivan Tkalenko – Perhe-, nuoriso- ja urheiluministeri Juri Pavlenko – Valtiovarainministeri Juri Pavlenko – Oikeusministeri Juri Zvaritš – ==Katso myös== *Ukrainan parlamenttivaalit 2006 ==Lähteet== *Ukrainan hallitus *Ukrainan hallitus *Ukrainan hallitus Luokka:Ukrainan hallitukset
Salomon Kalou

Salomon Armand Magloire Kalou (s. 5. elokuuta 1985 Oumé, Norsunluurannikko) on norsunluurannikkolainen jalkapalloilija, joka edustaa saksalaista Hertha BSCtä. Kaloun pelipaikka on hyökkääjä. Kalou on edustanut ammattilaisuransa aikana myös Excelsior Rotterdamia ja Feyenoordia. Kalou kutsuttiin useita kertoja Norsunluurannikon maajoukkueeseen, mutta hän kieltäytyi edustamasta kotimaataan ja haki Alankomaiden kansallisuutta. Hakemus kuitenkin hylättiin eikä Kalou saanut edustaa Alankomaiden joukkuetta 2006 MM-kisoissa. Entinen huippupelaaja Johan Cruijff piti Kaloun hakemuksen hylkäystä yhtenä syynä maan heikkoon menestykseen kyseisessä turnauksessa ja syytti asiasta julkisesti hylkäyksen suorittanutta ministeriä, Rita Verdonkia. Kalou siirtyi kansalaisuushakemuksen hylkäyksen jälkeen Englantiin Chelseaan. Hän myös lopulta suostui pelaamaan Norsunluurannikon maajoukkueessa ja teki debyyttinsä helmikuussa 2007 Guineaa vastaan. Hänen veljensä Bonaventure on myös tunnettu ammattilaisjalkapalloilija, joka on pelannut muun muassa Feyenoordissa, AJ Auxerressä ja Paris Saint-Germainissa sekä yli 50 ottelua Norsunluurannikon maajoukkueessa. == Lähteet == == Aiheesta muualla == Luokka:Norsunluurannikkolaiset jalkapalloilijat Luokka:Jalkapallon Afrikan mestarit Luokka:Vuonna 1985 syntyneet Luokka:Elävät henkilöt
Economic Community of West African States Monitoring Group

Economic Community of West African States Cease-fire Monitoring Group eli ECOMOG on länsiafrikkalainen interventiojoukko, jonka perusti Länsi-Afrikan talousyhteisö (ECOWAS) vuonna 1990. ECOMOG ei ole varsinainen armeija, vaan järjestely, jonka avulla useiden eri maiden armeijat voivat toimia yhdessä (vertaa Nato). Sen toiminta rakentuu pääasiassa Nigerian ympärille, mutta toiminnassa ovat mukana myös Ghana, Guinea, Sierra Leone ja Gambia. Nigeria, Ghana ja muut ECOWAS:n jäsenet tekivät yhteistyösopimuksen Freetownissa, Sierra Leonessa 29. toukokuuta 1989. ECOWAS:n anglofoniset maat perustivat ECOMOG:n vuonna 1990 puuttuakseen Liberian sisällissotaan. Länsimaat olivat kieltäytyneet puuttumasta konfliktiin. Toisin kuin esimerkiksi Yhdistyneiden kansakuntien toiminnassa, ECOMOG:n toimintaan kuului aseellinen väliintulo ja osanotto Liberian väkivaltaisuuksiin sekä voimatoimenpiteiden käyttö taistelevien osapuolten hillitsemisessä. Sittemmin ECOMOG on puuttunut konflikteihin muuallakin Afrikassa: * Sierra Leone (1997) * Guinea-Bissau (1999) * Sierra Leone (1999) * Guinea–Liberia (2001) ==Lähteet== ==Aiheesta muualla== * Tilannekatsaus ECOMOG:n toimintaan Liberian sisällissodassa Human Rights Watchin julkaisema raportti (kesäkuu 1993) Luokka:Sotilasliitot Luokka:Länsi-Afrikan talousyhteisö
Kerran elämässä

Kerran elämässä on Leevi and the Leavingsin kolmastoista studioalbumi. Se julkaistiin vuonna 1998 levymerkillä Johanna Kustannus. == Kappaleet == Kappaleet on säveltänyt, sanoittanut ja sovittanut Gösta Sundqvist. # # # # # # # # # # # # # == Kokoonpano == * Gösta Sundqvist – laulu, kitarat, piano, puhaltimet ja mellotron M400 * Risto Paananen – bassokitara, kitarat, mellotron M400 ja laulu * Niklas Nylund – rummut, lehmänkello, lyömäsoittimet, kitarat ja laulu * Juha Karastie – kitarat, mandoliini ja laulu === Vierailevat muusikot === * Riina Silpoja – puhaltimet, urut ja laulu * Susse Silpoja – viulu, bandoneon ja laulu * Juuli Ahola – viola de gamba ja laulu * Tanjalotta Räikkä – laulu * Haije Sundqvist – laulu * Abdissa Assefa – lyömäsoittimet == Arvostelut == * Soundi: http://www.soundi.fi/levyarviot/leevi-and-leavings-kerran-elamassa == Lähteet == Luokka:Vuoden 1998 albumit Luokka:Leevi and the Leavingsin albumit Luokka:Pekka Aarnion tuottamat albumit Luokka:Kari Kalénin tuottamat albumit
Vlorën piirikunta

Vlorën piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Vlorën prefektuuriin, joka vastaa nykyistä Vlorën maakuntaa. Piirikunnan pinta-ala oli 1 609 neliökilometriä ja vuoden 2001 väestönlaskennassa siellä oli 147 267 asukasta. Piirikuntaan kuuluivat seuraavat kunnat: Armen, Brataj, Himarë, Vranisht, Kotë, Novoselë, Orikum, Qendër, Selenicë, Sevaster, Shushicë, Vllahinë ja Vlorë. Pääkaupunkina toimi Vlorë. == Lähteet == Luokka:Albanian piirikunnat
René Higuita

José René Higuita Zapata (s. 28. elokuuta 1966 Medellín, Kolumbia) on kolumbialainen jalkapallomaalivahti. Seurajoukkueurallaan Higuita pelasi Millonariosissa (Bogotá, 1985), Atlético Nacionalissa (1986–1992 ja uudelleen 1994–1997), Real Valladolidissa (1991–1992), Tiburones Rojos de Veracruzissa (1997–1998), Independiente Medellínissä (1999–2000), Real Cartagenassa (2000–2001), Atlético Juniorissa (2001–2002) ja Aucasissa (2004). Maansa maajoukkueessa hän pelasi 69 ottelua ja teki niissä kolme maalia. Higuita tunnettiin värikkäänä maalivahtina, jonka uran varrelle sattui monenlaisia eriskummallisia tapahtumia. Hän ei kaihtanut ottaa riskejä pelikentällä ja hänet tunnettiinkin lempinimellä El Loco, hullu. Higuitalle luonteenomaista oli joukkueensa pitäessä palloa vahvanoloisesti hallussaan pelata hyvin korkealla; jopa puolikentässä, enemmänkin varmistavana puolustajana kuin maalivahtina, luottaen siihen, että hänen joukkueensa pystyisi pitämään pallon hallussaan pelaten "yhden miehen kenttäylivoimalla". Toinen uhkarohkea taktiikka, jota hän harrasti oli yksittäisten pistohyökkäysten tapahtuessa juosta vauhdilla irti pääsemässä olevaa pelaajaa vastaan, luottaen siihen, että tämä hermostuksissaan tekisi jonkin käsittelyvirheen, sen sijaan että ohittaisi Higuitan ja pääsisi tyhjän maalin eteen. Maalivahdiksi Higuitalla oli huomattava juoksu- ja reaktionopeus sekä kyky lukea vastustajan kehoa, joten hän ei ollut helppo harhautettava. Higuita usein myös laukaisi joukkueensa rangaistuspotkut, luottaen kykenevänsä lukemaan vastustajan maalivahdin tyylin. Higuita on tunnettu myös niin sanotusta skorpionipotkustaan, jolla hän torjui vuonna 1995 Jamie Redknappin laukauksen ystävyysottelussa Englantia vastaan. 1990 MM-kisoissa Higuita kuljetti ottelussa Kamerunia vastaan pallon 40 metriin maalilta kunnes menetti sen yrittäessään harhauttaa Roger Millaa, joka maalillaan pudotti Kolumbian jatkosta.http://www.futismaailma.com/taustat/vapaapotku.php?id=66 Vuonna 1993 Higuita istui seitsemän kuukautta vankilassa epäiltynä osallisuudesta kolumbialaisten huumeparonien Pablo Escobarin ja Carlos Molinan toimiin liittyneeseen kidnappaustapaukseen. Vankilatuomion johdosta häneltä jäivät väliin 1994 MM-kilpailut. Vuonna 2002 pelatessaan Atlético Juniorissa hän kärähti kokaiinin käytöstä ja sai kuuden ottelun pelikiellon, ja uudelleen vuonna 2004, jonka jälkeen sai potkut ecuadorilaisesta Aucasin joukkueesta.http://www.mtv3.fi/urheilu/arkisto.shtml/arkistot/futis/2004/11/331712 Vuonna 2007 Higuita on esiintynyt venezuelalaisen Guaros de Laran riveissä. ==Lähteet== Luokka:Kolumbialaiset jalkapallomaalivahdit Luokka:Dopingrikkomuksesta tuomitut kolumbialaiset Luokka:Dopingrikkomuksesta tuomitut jalkapalloilijat Luokka:Vuonna 1966 syntyneet Luokka:Elävät henkilöt
Brother Firetribe

Brother Firetribe on Keravalla alkunsa saanut suomalainen AOR-yhtye. Yhtyeen tunnetuin jäsen oli Nightwish-kitaristi Emppu Vuorinen, joka jätti aktiivisen roolin yhtyeessä helmikuussa 2020. Yhtyeen nimi on suora englanninkielinen käännös suomalaisen tennispelaajan Veli Paloheimon nimestä. Esikoisalbumin False Metal nimi puolestaan vitsailee muun muassa Manowar-yhtyeeseen liitettävän ”true metal” -käsitteen kustannuksella. == Historia == Yhtye on perustettu vuonna 2002 Keravalla kun laulaja Pekka Heino, kosketinsoittaja Tomi Nikulainen ja basisti Jason Flinck tapasivat kitaraa soittavan Emppu Vuorisen. Brother Firetriben esikoisalbumi False Metal julkaistiin Spinefarm Recordsin kautta 21. kesäkuuta 2006, ja se nousi ensimmäisellä viikollaan Suomen albumilistan sijalle 22. Yhtyeen kokoonpanoon ei ensimmäisen albumin aikaan kuulunut lainkaan rumpalia, vaan albumilla käytettiin rumpukonetta. Sittemmin kokoonpanoon liittyi rumpaliksi useiden suomalaisten artistien albumeilla ja kiertueilla sessiomuusikkona soittanut Kalle Torniainen. Yhtyeen ensimmäinen live-esiintyminen oli Helsingin On the Rocks -ravintolassa 7. syyskuuta 2006. Brother Firetriben toinen albumi Heart Full of Fire ilmestyi 14. toukokuuta 2008. Albumin nimikappaleessa vierailee silloinen Nightwish- laulaja Anette Olzon. Kappale ”I Am Rock” julkaistiin singlenä jo vuoden 2007 alussa ja tuli tunnetuksi myös Nelosella esitetyn Pelkkää lihaa -sarjan tunnusmusiikkina. Yhtyeen kolmas levy, Diamond in the Firepit, julkaistiin toukokuussa 2014. Samalla yhtyeen ensimmäinen ja toinen albumi julkaistiin uudelleen bonuskappaleiden kera. Brother Firetriben neljäs albumi, Sunbound, ilmestyi 24. maaliskuuta 2017.iTunes: Brother Firetribe – Sunbound Syyskuussa 2016 albumilta julkaistiin singlenä kappale ”Taste of a Champion”, joka oli jo aiemmin soinut Prisman Sokkotestimies-mainoselokuvissa. Kesällä 2019 Emppu Vuorisen, joka oli kiireinen Nightwishin uuden levytyksen parissa, korvasi keikoilla Roope Riihijärvi. Helmikuussa 2020 yhtye ilmoitti Facebook -sivuillaan että Emppu jää pois Brother Firetriben aktiivisen kitaristin roolista ajanpuutteen johdosta ja Riihijärvi jatkaa vakituisena kitaristina. Vuorinen soitti vielä kahdella kappaleella albumilla Feel the Burn, jonka työstäminen alkoi kun hän oli vielä yhtyeessä. == Jäsenet == * Jason Flinck – basso, taustalaulu * Pekka Ansio Heino – laulu * Tomppa Nikulainen – kosketinsoittimet * Hannes Pirilä – rummut, lyömäsoittimet * Roope Riihijärvi - kitara === Entiset jäsenet === * Kalle Torniainen – rummut, lyömäsoittimet *Emppu Vuorinen – kitara == Diskografia == Studioalbumit * * * * * == Lähteet == * === Viitteet === == Aiheesta muualla == * Brother Firetriben virallinen sivusto * * * Luokka:Seulonnan keskeiset artikkelit
Bulebule

Bulebule on Leevi and the Leavingsin neljästoista studioalbumi. Se julkaistiin vuonna 2000 levymerkillä Johanna Kustannus. == Kappaleet == Kappaleet on säveltänyt, sanoittanut ja sovittanut Gösta Sundqvist. # # # # # # # # # # # # == Kokoonpano == * Gösta Sundqvist – laulu, kitarat, kosketinsoittimet, huilu kappaleessa ”Melkein vieraissa” * Juha Karastie – kitarat, mandoliini * Risto Paananen – bassokitara, kosketinsoittimet, kitarat, taustalaulu * Niklas Nylund – rummut, perkussiot, kitarat, taustalaulu * Haije Sundqvist ja Tanjalotta Räikkä – taustalaulut == Arvostelut == * Soundi: http://www.soundi.fi/levyarviot/leevi-and-leavings-bulebule == Lähteet == Luokka:Leevi and the Leavingsin albumit Luokka:Vuoden 2000 albumit
Francisco Mendes

Francisco Mendes (7. helmikuuta 1939 – 7. heinäkuuta 1978) oli guineabissaulainen poliitikko. Hän toimi maansa ensimmäisenä pääministerinä vuodesta 1973 kuolemaansa saakka. Kun Mendès kuoli auto-onnettomuudessa vuonna 1978, hänen seuraajakseen valittiin Constantino Teixeira. Francisco Mendesin kansainvälinen lentoasema Kap Verdellä on nimetty Mendesin mukaan. Luokka:Guinea-Bissaun pääministerit Luokka:Liikenneonnettomuudessa kuolleet Luokka:Vuonna 1939 syntyneet Luokka:Vuonna 1978 kuolleet
Patricia C. Wrede

Patricia Collins Wrede (s. 27. maaliskuuta 1953https://www.goodreads.com/author/show/36122.Patricia_C_Wrede) on yhdysvaltalainen kirjailija. Hän on kotoisin Chicagosta ja on vanhin perheen viidestä lapsesta. Vuonna 1976 hän meni naimisiin James Wreden kanssa, mutta liitto päättyi eroon 1991. Patrcia Wrede asuu Minneapolisissa. Hänen ensimmäinen teoksensa julkaistiin 1982. Kolme vuotta myöhemmin hän jätti muut työt ja on sen jälkeen toiminut vapaana kirjailijana. == Teokset == * Lyra- sarja. Tarinan kronologinen järjestys poikkeaa julkaisujärjestyksestä. # Caught in Crystal (1987) # The Raven Ring (1994) # Shadow Magic (1982) # Daughter of Witches (1984) # The Harp of Imach Thyssel (1985) * Lumotun metsän kronikat # Lohikäärmeen prinsessa (Dealing with Dragons, 1990, suom. 2001) # Lohikäärmeen etsintä (Searching for Dragons, 1991, suom. 2001) # Lohikäärmeen retkikunta (Calling on Dragons, 1993, suom. 2002) # Lohikäärmeen kummilapsi (Talking To Dragons, 1995, suom. 2002) * Cecelia and Kate (Caroline Stevermerin kanssa) # Sorcery and Cecelia (1988) # The Grand Tour (2004) * Magic and Malice # Mairelon the Magician (1991) # The Magician's Ward (1997) * The Seven Towers (1984) * Snow White and Rose Red (1989) * Book of Enchantments (1996) == Lähteet == == Aiheesta muualla == * Mari Viertola: Lohikäärmeen retkikunta. Turun sanomat 12.5.2002. Luokka:Yhdysvaltalaiset fantasiakirjailijat Luokka:Yhdysvaltalaiset lasten- ja nuortenkirjailijat Luokka:Vuonna 1953 syntyneet Luokka:Elävät henkilöt
Lana Wood

Lana Wood (oik. Svetlana Nikolaevna Gurdin, s. 1. maaliskuuta 1946 Santa Monica, Kalifornia) on yhdysvaltalainen näyttelijä ja valokuvamalli. Wood aloitti uransa kymmenvuotiaana lapsinäyttelijänä. Hän on esiintynyt Playboy- lehdessä sekä televisiosarjoissa, kuten Peyton Place sekä noin 20 elokuvassa, muun muassa James Bond -filmatisoinnissa Timantit ovat ikuisia. Lana Wood on Natalie Woodin sisar. Hänen sisarensa hukkui Santa Catalina Islandin rannikolla 29. marraskuuta 1981 epäselvissä olosuhteissa, mutta lopulta se katsottiin tapaturmaiseksi hukkumiseksi. Vuonna 1982, joitakin kuukausia hänen sisarensa kuoleman jälkeen Wood palasi näyttelemään televisiosarjassa Capitol (1982–1987), ja näytteli elokuvassa Satan’s Mistress (1982) joka jäi hänen viimeiseksi elokuvakseen pitkäksi aikaa. Hän alkoi sen jälkeen kirjoittamaan kirjaa A Memoir by Her Sister, joka julkaistiin vuonna 1984. Hän oli myös tuottajana minisarjassa The Mystery of Natalie Wood joka julkaistiin vuonna 2004. == Filmografia == * Etsijät (The Searchers, 1956), Debbie Edwards (lapsena) * Marjorie tai Marjorie Morning Star (Marjorie Morningstar, 1958) * Viidenlaista rakkautta (Five Finger Exercise, 1962), Mary * Typykät rannalla (The Girls on the Beach, 1965), Bonnie * For Singles Only (1968), Helen Todd * Free Grass (1969), Karen * The Over-the-hill Gang Rides Again (1970), Katie * O’Hara, United States Treasury: Operation Cobra (1971), Fran Harper * Timantit ovat ikuisia (Diamonds Are Forever, 1971), Plenty O'Toole * A Place Called Today (1972), Carolyn Schneider * Who Is the Black Dahlia? (1975), Boarder * Painajaisuni (Nightmare tai Nightmare in Badham County, 1976), Smitty * Corey: For the People (1977), Janet Hanley * Yön perhoset (Little Ladies of the Night, 1977), Maureen * Vauhtiloukku (Speedtrap, 1977), Blossom * Harmaa kotka (Grayeagle, 1978), Beth Colter * Tuomittu (A Question Of Guilt, 1978), Elizabeth Carson * Captain America II (1979), Yolanda * Satan’s Mistress (1982), Lisa * Deadly Renovations (2012) Lähde: == Lähteet == Luokka:Yhdysvaltalaiset näyttelijät Luokka:Yhdysvaltalaiset elokuvatuottajat Luokka:Yhdysvaltalaiset mallit Luokka:Vuonna 1946 syntyneet Luokka:Elävät henkilöt
Hertford

Hertford on noin asukkaan kaupunki ja kunta (civil parish) Hertfordshiren kreivikunnassa Itä-Englannissa. Se kuuluu East Hertfordshiren hallintopiiriin ja toimii Hertfordshiren hallinnollisena keskuksena. Rib-, Beane- ja Mimram- joet yhtyvät kaupungin kohdalla Lea-jokeen, joka virtaa sieltä etelään kohti Thamesia. Hertford sijaitsee noin 30 km päässä kahdesta lentokentästä: Luton ja Stansted.Air Travel == Historiaa == Hertfordin historia alkaa saksien valtakaudelta. Normannivalloituksen jälkeen Hertfordiin rakennettiin linna, luostari ja uusi mylly. Kaupunki kukoistikolmensadan vuoden ajan. Vuonna 1628 linna siirtyi Salisburyn jaarlin omistukseen, jäi vähälle käytölle ja lopulta raunioitui. Siitä on jäljellä enää vallihauta ja portti. Luostari lakkautettiin 1500-luvulla. 1800-luvulla liikenneyhteydet Lontooseen paranivat ja kaupunki alkoi jälleen kasvaa. Hertford: A Brief History Discover Hertford == Ystävyyskaupungit == * Évron (Ranska) * Hartford (Connecticut) * Wildeshausen (Saksa) == Hertfordilaisia henkilöitä == * Dani Filth, muusikko * Eric Heffer, poliitikko * Richard Westall, taidemaalari George Bernard Shawn kotitalo Hertfordissa on nyt museona. Shaw asui talossa vuodesta 1906 kuolemaansa vuoteen 1950 asti. Shaw's Corner National trust == Triviaa == * Deep Purple -yhtye sai alkunsa Hertfordissa. == Lähteet == Luokka:Asutut paikat Hertfordshiressä Luokka:Englannin kaupungit Luokka:Englannin kunnat
Horezun luostari

Horezun luostari on Romaniassa sijaitseva vuonna 1690 perustettu, arkkitehtuuriltaan merkittävä luostari. Itse rakennuksen muoto on selkeä ja tasapainoinen, ja sitä koristavat runsaat veistokset ja maalaukset. Horezussa kehittyi 1700-luvulla kuuluisa muraali- ja iknomaalauksen koulukunta. Luostari on Unescon maailmanperintökohde.*Monastery of Horezu UNESCO == Lähteet == == Aiheesta muualla == Luokka:Romanian luostarit Luokka:Unescon maailmanperintökohteet Romaniassa
Kristina Anapau

Kristina Anapau (s. 30. lokakuuta 1979 Havaiji) on yhdysvaltalainen näyttelijä. Hän syntyi ja varttui Havaijilla. Pian valmistuttuaan high schoolista viidentoista vuoden iässä ja mentyään University of Hawaiʻi at Mānoaan, hän esiintyi Escape From Atlantis -televisioelokuvassa. Siitä alkoi hänen uransa viihdealalla. ==Filmografia== * 100 kimmaa (2000) * Madison (2001) * Julmia aikeita 3 (2004) * Cursed (2005) * Self Medicated (2005) * Black Swan (2010) ==Aiheesta muualla== * Luokka:Yhdysvaltalaiset näyttelijät Luokka:Vuonna 1979 syntyneet Luokka:Elävät henkilöt
Shrewsbury

Shrewsbury [] on noin asukkaan kaupunki Shropshiren kreivikunnassa läntisessä Keski-Englannissa, lähellä Walesin rajaa. Se on Shropshiren pääkaupunki ja toiseksi suurin kaupunki Telfordin jälkeen. Kaupungissa on suuri karjatori, ja siellä valmistetaan mallasta, rautatiekalustoa, työstökoneita, kassakaappeja ja sähkölaitteita. Shrewsburyn vanhin osa sijaitsee Severnjoen mutkaan jäävällä niemellä. Walesilaista Powysin kuningaskuntaa hallittiin sieltä käsin 400–500-luvuilla, jolloin paikkaa kutsuttiin nimellä Pengwern. Se joutui 700-luvun lopussa anglosaksisen Mercian kuningaskunnan vallan alle, ja siellä toimi rahapaja Edvard Vanhemman valtakaudella (899–924). Kaupungin nimi tulee muinaisenglannin sanasta Scrobbesburh, ja sen uudempi kymrinkielinen nimi Amwythig tarkoittaa ’linnoitettua paikkaa’. Normannilääninherra Roger de Montgomery hallitsi maitaan Shrewsburystä käsin ja rakensi sinne linnan (1074) ja luostarin (1083) – Domesday Bookissa (1086) Shrewsbury onkin luokiteltu jo kaupungiksi. Seuraavien 200 vuoden aikana kreivikunta oli usein sodassa Walesin kanssa, minkä seurauksena kuningas Edward I (hallitsi 1272–1307) päätti uudistaa linnan tyystin. Vuonna 1403 Henrik IV vahvisti oikeutensa Englannin kruunuun Shrewsburyn taistelussa. Keskiajan lopussa ja Tudorien aikana Walesin rajaseudut rauhoittuvat ja kaupunki vaurastui käymällä kauppaa walesilaisella pellavalla ja villalla. Shrewsburyn keskustassa on säilynyt suurelta osin keskiaikainen asemakaava. Kaupungissa on yli 660 suojeltua rakennusta, muun muassa ristikkotaloja 1400–1500-luvuilta, vanha kauppahalli (n. 1596) ja useita yrjöjenaikaisia ja regencytyylisiä rakennuksia. Kaupunginmuureista on säilynyt pitkähkö pätkä ja yksi vartiotorni. Pyhän Marian kirkossa on vaikutteita normanni- ja perpendikulaarityylistä ja arvokkaita lasimaalauksia. Charles Darwin syntyi kaupungissa vuonna 1809, ja hänen kunniakseen on pystytetty patsas vanhan koulun eteen. Shrewsburyn ystävyyskaupunki on Zutphen Alankomaissa. == Kuuluisia asukkaita == * Charles Darwin (1809–1882), luonnontieteilijä, syntyi ja vietti lapsuutensa kaupungissa; * Wilfred Owen (1893–1918), runoilija ja sotilas, vietti lapsuutensa kaupungissa; * Ian Hunter (s. 1939), Mott the Hoople -yhtyeen laulaja ja muusikko, asui kaupungissa nuoruudessaan; * Michael Palin (s. 1943), koomikko, näyttelijä ja kirjailija, opiskeli nuoruudessaan Shrewsbury Schoolissa. == Lähteet == ==Aiheesta muualla== Luokka:Asutut paikat Shropshiressä Luokka:Englannin kaupungit Luokka:Englannin kunnat
Sighișoara

Sighișoara [] (, ) on kaupunki Transilvaniassa Romaniassa, Mureșin piirikunnassa. Vuoden 2011 väestönlaskennan mukaan siellä asui 28 102 asukasta, joista 75 % oli romanialaisia, 17,7 % unkarilaisia, 5,6 % romaneja ja 1,7 % muita. Kaupungin historia alkaa 300-luvulta eaa. Roomalaiset, saksalaiset ja unkarilaiset ovat vuorotellen hallinneet kaupunkia. 1300-luvulta 1700-luvulle kaupunki kukoisti Transilvanian saksalaisten käsityömestarien kotikaupunkina. Ensimmäisen maailmansodan jälkeen se siirtyi Itävalta-Unkarilta Romanialle. Sighișoaran hyvin säilynyt muurin suojaama keskiaikainen vanhakaupunki on Unescon maailmanperintökohde.Historic Centre of Sighişoara Unesco Taruhahmo Draculan esikuvana pidetty ruhtinas Vlad Țepeș syntyi Sighișoarassa. == Kuvia == Kuva:Sighişoara clock tower.jpg|Kellotorni Kuva:Sighişoara 25.jpg|Näkymä kellotornista kirkkovuorelle File:Rumunia, Sighişoara (Aw58) DSCF7237.jpg| Kuva:Sighisoara IMG 4721.jpg|Kirkkovuorelle johtavat katetut portaat Kuva:Primaria Sighisoara.jpg|Kaupungintalo Kuva:Sighisoara Vlad Tepes born house.jpg|Vlad Țepeșin syntymäkoti File:Rumunia, Sighişoara DSCF7262.jpg| Kuva:Sighisoara IMG 4711.jpg|Keskiaikainen talo == Lähteet == Luokka:Romanian kaupungit Luokka:Unescon maailmanperintökohteet Romaniassa
Rabbe Wrede

Rabbe Wrede -nimisiä henkilöitä ovat olleet: * Rabbe Axel Wrede (1851–1938), suomalainen oikeustieteen professori ja RKP:n poliitikko * Rabbe Fabian Wrede (1882–1957), suomalainen tuomari ja Helsingin kunnallispormestari * Rabbe Gustaf Otto Wrede (1853–1927), suomalainen insinööri ja valtiopäivämies * Rabbe Wilhelm Wrede (1887–1938), suomalainen vapaaherra ja toimitusjohtaja * Rabbe Wladimir Wrede (1846–1903), suomalainen sotilas, maanviljelijä ja valtiopäivämies * Rabbe Zakarias Wrede (1815–1901), suomalainen Metsähallituksen ylijohtaja.
Ironbridge Gorge

220px|thumb|Kylälle nimen antanut Iron Bridge -silta Ironbridge Gorge, sananmukaisesti "rautasillan rotkolaakso" on kylä Severnjoen varressa Englannin Shropshiressä. Se on saanut nimensä 30 m korkeasta valurautaisesta sillasta (Iron Bridge), joka rakennettiin joen yli vuonna 1779. Ironbridgen seutua on sanottu teollisen vallankumouksen synnyinpaikaksi, koska siellä Abraham Darby I kehitti vuoden 1720 paikkeilla menetelmän, jolla voitiin jalostaa rautaa koksin avulla. Aiemmin oli käytetty miiluissa poltettua puuhiiltä, mutta koksin käyttö tuli paljon halvemmaksi. Darbyn perheen yrityksessä tehtiin rautatiekiskoja, ja hänen pojanpoikansa valoi kylän sillan. Ironbridgen ruukkialue työväen asuntoineen on Unescon maailmanperintökohde.Ironbridge Gorge Unesco == Lähteet == Luokka:Unescon maailmanperintökohteet Yhdistyneessä kuningaskunnassa Luokka:Shropshiren maantiede
Society for Psychical Research

Psyykillisen tutkimuksen seura (, SPR) on Lontoossa Isossa-Britanniassa päämajaansa pitävä voittoa tavoittelematon järjestö. Se tutkii yliluonnollisia, maagisia, paranormaaleja ja okkulttisia ilmiöitä ja edistää ja levittää tietoa näistä asioista. Järjestön perusti vuonna 1882 joukko Trinityn yliopiston opettajia ja muita ajattelijoita: Edmund Gurney, Frederic William Henry Myers ja Henry Sidgwick ym. Järjestöllä on noin 5500 jäsentä, ja sen tulot ovat 5,2 miljoonaa puntaa vuodessa. Seuralla ei ole yhtenäistä, järjestäytynyttä mielipidettä, vaan kaikki esitetyt mielipiteet ovat yksityisten jäsenien omia. Seura julkaisee neljä kertaa vuodessa ilmestyviä lehtiä Journal of The Society for Psychical Research (JSPR) sekä Paranormal Review (PR) ja epäsäännöllisesti ilmestyvää Proceedingsia sekä järjestää vuosittain mm. konferensseja. ==Aiheesta muualla== *SPR home page *The Society for Psychical Research Scandal *The Committee for the Scientific Investigation of Paranormal Claims *The Need for Responsibility in Parapsychology: My Sixty Years in Psychical Research by Eric Dingwall, a history and evaluation Luokka:Paranormaalin tutkijat Luokka:Parapsykologia Luokka:Järjestöt
Litteäjärvisimpukka

Litteäjärvisimpukka (Pseudanodonta complanata) on harvinainen makean veden simpukkalaji. == Koko ja ulkonäkö == Niiden kuori on melko ohut, hauras ja kellertävä. Kuorenpuoliskojen liitoskohdassa ei ole lukkohampaita, kuten jokisimpukoilla tai jokihelmisimpukalla. Pituus 70–80 mm. == Levinneisyys == Paikoitellen Etelä- ja Keski-Suomen alueella. Kannat ovat yleensä pieniä ja eristyksissä. == Elinympäristö == Tulee toimeen sekä järvissä että virtaavissa runsasravinteisissa vesissä. Muista simpukkalajeista poiketen litteäjärvisimpukka on yleensä kokonaan hautautunut pohjahiekkaan. == Lisääntyminen == Järvisimpukat ovat nuorina kaksineuvoisia, eli samassa yksilössä on sekä muna- että siittiörauhaset. Pienissä vesistöissä yksilöt pysyvätkin kaksineuvoisina mikä turvaa munien hedelmöitymisen. Suurissa vesistöissä ne kehittyvät joko koiraiksi tai naaraiksi. Munasolut, joita on satoja tuhansia, hedelmöityvät emon ulompien kiduslehtien sisällä olevissa onteloissa ja kehittyvät glokidiumtoukiksi. Toukalla on kaksi kuorenpuoliskoa, joiden ulkoreunassa on hammas; kuorenpuoliskojen välistä tulee ulos rihmamainen säie. Järvisimpukoiden kutuaika on loppukesällä. Talvella glokidiot ovat kehittyneet emosimpukan sisällä, ja keväällä se päästää ne veteen kalan uidessa ohi. Toukat tarttuvat väkäsikkäillä kuorenpuoliskoillaan kalan eviin tai pintaan. Kala erittää toukan ympärille rakkulan, jonka sisällä kehitys jatkuu muutaman kuukauden ajan. Loisimisvaiheen aikana simpukka saattaa kulkeutua hyvinkin kauas lisääntymispaikastaan. Rakkulan puhjettua simpukka pudottautuu pohjaan ja aloittaa 5–10 vuotta käsittävän aikuisvaiheensa. Suurin osa emosimpukan päästämistä toukista joutuu pohjaan, missä ne voivat odotella kalan paikalle osumista 2–3 viikkoa ennen kuin menehtyvät. == Ravinto == Järvisimpukka myllää pohjaa jalallaan, ja ottaa pohjasta nousevaa eliöstöä hengitysveden mukana ravinnokseen. == Lähteet == Luokka:Jokisimpukat Luokka:Uhanalaiset selkärangattomat
Lascaux’n luola

Lascaux’n luola on tunnettu jääkauden loppuvaiheen aikaisista luolamaalauksistaan, jotka maalattiin Madeleinen kulttuurin aikoihin 17 000 – 15 000 vuotta tai mahdollisesti jo 25 000 vuotta sitten. Luola sisältää satoja realistisia eläinmaalauksia useista lajeista, joista osa tunnetaan vain fossiililöydöksinä. Luola suljettiin yleisöltä, koska kävijöiden hengityksen tuottama hiilidioksidi turmeli maalauksia. Lascaux’n luola sijaitsee Lounais- Ranskassa Dordognen departementissa lähellä Montignacin kylää. Se liitettiin Unescon maailmanperintöluetteloon vuonna 1979 osana Vézèren laakson arkeologisten kohteiden ryhmää. == Historia == Neljä nuorukaista löysi luolan 12. lokakuuta 1940.Tieteen kuvalehti Historia 15/2013, s.74 Löytäjät olivat Marcel Ravidat, Jacques Marsal, Georges Agnel ja Simon Coencas sekä Ravidat’n koira Robot. Luola avattiin yleisölle vuonna 1948, mutta jo vuonna 1955 päivittäisen 1 200 vieraan aiheuttama hiilidioksidi oli selvästi vaurioittanut maalauksia. Luola suljettiin yleisöltä vuonna 1963. Luolan sulkemisen jälkeen sen lähistölle rakennettiin turistikohteeksi Lascaux II, joka on tarkka jäljennös suurimmista onkaloista maalauksineen. Vuonna 1998 alkuperäisestä luolasta löydettiin hometta, jonka uskottiin levinneen sinne ilmastointijärjestelmän kautta. Vuonna 2008 luola suljettiin kokonaan myös tieteilijöiltä kolmeksi kuukaudeksi. Nykyisin luolaan päästetään vain muutamia tutkijoita kerrallaan pienissä ryhmissä muutamana päivänä kuukaudessa. ==Kuvat== Luolassa on yli 2 000 selvästi erottuvaa erillistä maalausta, jotka esittävät ihmisiä, eläimiä tai abstrakteja merkkejä. Missään kuvassa ei ole piirretty kasvillisuutta tai maisemaa. Eläimiksi on kuvista tunnistettu yli 6 000, ja niistä valtaosa esittää hevosia, hirvieläimiä ja visenttejä. Lihansyöjien kuvia on vain vähän ja ne on usein ikään kuin piilotettu luolan nurkkiin ja muiden maalausten sisään. == Katso myös == *Luolataide *Myöhäispaleoliittinen kausi == Lähteet == == Aiheesta muualla == * * * * * * * Lascaux Cave Ranskan kulttuuriministeriön ylläpitämä virallinen Lascaux- sivusto. * G. I. Gurdjieff Lascaux’ssa * Lascaux Cave lisätietoa luolasta ja linkkejä * The Dawn of Rock Art. Artikkeli varhaisesta kalliotaiteesta, varsinkin Etelä-Ranskasta löytyneistä Cosquerin ja Chauvet’n luolista. Luokka:Kalliokuvat Luokka:Ranskan luolat Luokka:Unescon maailmanperintökohteet Ranskassa Luokka:Arkeologiset kohteet Ranskassa Luokka:Dordogne
Hans Olander

Hans Olander (s. 9. huhtikuuta 1955 Helsinki) oli Parikkalan kunnanjohtaja maaliskuusta 2009 vuoden 2013 loppuun. Vuosina 2005–2008 Olander toimi Alavieskan kunnanjohtajana. Aiemmin hän on työskennellyt myös Suomenniemen ja Hauhon kunnanjohtajana sekä kehittämispäällikkönä Hämeen Kehittämiskeskuksessa. Koulutukseltaan Olander on valtiotieteen maisteri. Olander valittiin Parikkalan kunnanjohtajaksi marraskuussa 2008 ja hän aloitti tehtävässä maaliskuussa 2009 edeltäjänsä Alpo Kosusen jäädessä eläkkeelle. Vuonna 2011 Olander haki Luumäen kunnanjohtajaksi. Osa valtuutetuista ilmaisi tyytymättömyyttä hänen sitoutumattomuudestaan kuntaan, sillä hänen katsottiin viettävän aikaa kunnassa liian vähän. Lokakuussa 2012 tuli ilmi Olanderin harkinneen eroa virastaan työpaikkakiusaamisen vuoksi. Syyskuussa 2013 hyväksyttiin Olanderin irtisanomiseen liittyvät toimenpiteet ja marraskuun alussa Olander haki moninaisten vaiheiden jälkeen eroa. Hän kertoi eron johtuvan perhesyistä, mutta taustalla oli valtakärhämiä. Työsuhde päättyi vuoden 2013 lopussa. == Lähteet == Luokka:Alavieskan kunnanjohtajat Luokka:Parikkalan kunnanjohtajat Luokka:Suomenniemen kunnanjohtajat Luokka:Hauhon kunnanjohtajat Luokka:Vuonna 1955 syntyneet Luokka:Elävät henkilöt
Amira Khalifa

Amira Khalifa (s. 8. kesäkuuta 1974 Helsinki) on suomalainen näyttelijä. Hän on valmistunut Teatterikorkeakoulusta teatteritaiteen maisteriksi vuonna 2001. Hän on opiskellut näyttelemistä myös New Yorkissa. Khalifa tunnetaan muun muassa roolistaan elokuvassa Maata meren alla, jossa hän näytteli naispääosan. Televisiossa hänet on nähty muun muassa sarjoissa Ihon alla, Nymfit sekä vuosina 2012–2013 Uusi päivä -sarjassa. Teatterissa hänet on nähty muun muassa Kansallisteatterin, Helsingin kaupunginteatterin, UIT:n, Q-teatterin, Ruotsalaisen teatterin ja Ryhmäteatterin lavoilla. Amira kuuluu myös Red Nose Companyyn, joka on Suomen ensimmäinen klovneriaan erikoistunut ammattiteatteriryhmä. Juontaja Tea Khalifa on Amiran sisarpuoli.Petri Voutilainen: Tiesitkö? Jyrkistä tutulla Tea Khalifalla on kaksi näyttävää julkkissiskoa: Olemme laulaneet pienestä pitäen yhdessä! Seiska.fi 13.4.2018. Viitattu 26.1.2022. Khalifan isä on kotoisin Tšadista ja äiti Suomesta. Khalifa seurustelee Jussu Pöyhösen kanssa. ==Filmografia== ===Elokuvat=== Vuosi Elokuva Rooli 2002 Rakkaus on aarre Nainen sängyn alla Tappava säde Konstaapeli Wang 2004 Levottomat 3 Nora Hei me tervataan 2009 Maata meren alla Ida 2012 Tie pohjoiseen Naishoitaja 2022 Kiljuset! Presidentti ===Lyhytelokuvat=== Vuosi Lyhytelokuva Rooli 2000 Iltasatu Maria 2006 Pieniä iloja 2010 Lukupiiri 2011 Tunarit ===Televisiosarjat=== Vuosi Sarja Rooli 2001 Operaatio Interheil Iffe 2002 Isänmaan toivot Farmaseutti 2003 Rikospoliisi Maria Kallio Anu Ogata Kaverille ei jätetä Rita 2005 Meidän jengi Diane 2006 Ähläm Sähläm Kaija 2008 Suomi vuonna 2030 Amina 2009 Kotikatu Karinin valvoja 2011–2012 Mr. Mallorca kohteessa Sara 2012–2013 Uusi päivä Petra Kaakko 2012 Elämää suurempaa sijoitusneuvoja 2014 Nymfit Aurelia Syke Ursula 2016 Ihon alla Krista Hulkko 2018 Karppi lääkäri Luottomies Kirsi 2019 Sorjonen sihteeri Europolissa 2021 Karkurit Leyla Ayren Paras vuosi ikinä eläinlääkäri 2022 Pysäyttäkää Nyqvist Haataja 2023 Luuserit psykologi Korvessa kulkevi Ulla Penttinen === Dubbaukset === ==Lähteet== ==Aiheesta muualla== * * * Amira Khalifa Näyttelijäliiton sivuilla Luokka:Suomalaiset näyttelijät Luokka:Elävät henkilöt Luokka:Vuonna 1974 syntyneet